
[bookmark: _Toc229062295][bookmark: _Toc214368439][bookmark: _Toc54966014][bookmark: _Toc54966127]Lühikokkuvõte
Projekti „Uue põlvkonna 112: kaasaegne ja ligipääsetav hädaabiühendus kõigile“ II etapi tegevuse „Häirenuppude ja -andurite automaatne hädaabiteade“ raames tehtud analüüsi eesmärk oli hinnata häirenuppude automaatsete teadete otseedastamise võimalikkust Häirekeskusele (st hädaabinumbrile 112). Eesmärk on tagada hädaabi ligipääsetavus ja kättesaadavus, arvestades turul pakutavaid tehnoloogilisi lahendusi. 
Analüüsi raames küsitleti peamisi osapooli (teenusepakkujad, kohalikud omavalitsused, ministeeriumid), kirjeldati Euroopa riikide (Ühendkuningriik, Madalmaad, Hispaania, Saksamaa) kogemusi ning rakendati teenusedisaini meetodeid: kaardistati kasutajateekond ja analüüsiti teenusega seotud asutuste tööprotsessi (service blueprint). Lõpptulemusena esitati soovitused kasutajakogemuse parandamiseks. Samuti tehti tehniline piloteerimine, et kontrollida seadmete ja Häirekeskuse süsteemide ühilduvust.
Peamised järeldused
· Reaalne abivajadus tuleb eristada. Suurim probleem on filtreerimata teated (tehnilised rikked, tühjad akud), mis koormavad Häirekeskust ja reageerivat operatiivressurssi ilma hädaabi vajaduseta. Euroopas eelistatakse vahelülina kasutada kõnekeskusi (ARC), mis valideerivad teate enne 112-le edastamist.
· Tehnilised kriitilised tingimused. Otseühenduse puhul on vältimatult vajalik seadmekeskne GPS-positsioneerimine ja kahepoolne side (seade peab lubama Häirekeskusel tagasi helistada või sõnumit saata).
· Teenusmudeli kirjeldamine ja kommunikatsioon. Vaja on kokku leppida riigi nõuetes ja tingimustes, millega teenusepakkujad peavad oma teenusmudelis arvestama. Seejuures tuleb eristada sotsiaalse abivajaduse üldist teenusmudelit ja elupäästva hädaabi osutamise vahendamist teenusepakkujate poolt. Häirenuputeenuse pakkujad peavad Häirekeskusega kokku leppima, millised on teenuseprotsess ja tehnilised tingimused ühenduseks hädaabinumbriga 112.
Peamised ettepanekud
· Lubada otseühendus 112-ga vaid teenustele, mis tagavad reaalse elupäästva abi vajaduse eristamise.
· Tagada, et ühenduse võtmise korral on võimalik Häirekeskusel teate tegijale tagasi helistada või SMS saata. Nimetatud võimaluste puudumise korral peab see olema algses teates selgelt välja toodud.
· Kirjeldada koostöös Sotsiaalministeeriumi ja kohalike omavalitsustega (KOV-idega) tingimusi, mis on vajalikud sotsiaalse abivajadusega teadete edastamiseks Häirekeskusest sotsiaalhoolekandele.
· Kehtestada koostöös Häirekeskusega uutele teenustele kohustuslik eelnev testimisprotsess.
[bookmark: _Toc229062296]Ülesandepüstitus ja metoodika
Projekti „Uue põlvkonna 112: kaasaegne ja ligipääsetav hädaabiühendus kõigile“ eesmärk on tagada kõigile abivajajatele võrdsed võimalused hädaabinumbri 112 kasutamiseks. Käesolevas aruandes analüüsitakse turul saadaolevate häirenuppude ja -andurite automaatsete hädaabiteadete otseedastamist Häirekeskusele. Analüüsis selgitatakse, kas ja millistel tingimustel on selline otseühendus põhjendatud. Praegu on turul saadaval seadmed, mis võimaldavad nupuvajutusega abi kutsuda või tuvastavad hädaolukorra (nt kukkumise) andurite abil automaatselt.
[bookmark: _Toc229062297]Häirenupu ja anduri hädaabiteade
Hädaabiühendus on elektroonilise side seaduse (ESS, § 2 p 83) kohaselt isikutevahelise sideteenuse kaudu loodud ühendus helistaja ja Häirekeskuse vahel, mille eesmärk on saada hädaabi. Hädaabiühendus eeldab sellise olukorra teket, mis vajab kiirabi, politsei või pääste sekkumist. Siinkohal käsitletakse häirenupu või -anduri teadet olukorras, kus see edastatakse otse numbrile 112. Kui selline teade on Häirekeskuseni jõudnud, on keskus kohustatud sellele vastama ning selgitama välja abivajaduse tõsiduse ja ulatuse.
Häirekeskuse (HÄK) teadete menetlemise korras on automaatne teade määratletud kui „tehniliselt HäK-ile edastatud teade, mille puhul võib puududa võimalus teatajaga täiendava kontakti saamiseks ja abivajaduse täpsustamiseks (v.a eCall kõned)“.
[bookmark: _Toc229062298]Metoodika ja kaasatud osapooled
Analüüsi käigus tehti intervjuud järgmiste osapooltega:
· teenusepakkujate esindajad;
· Häirekeskuse ärivaldkonna esindajad, kes vastutavad eri teenusevaldkondade eest;
· päästekorraldajad, kes menetlevad saabunud teateid;
· kohalike omavalitsuste esindajad (sh Tallinn, Saku, Viljandi, Jõgeva), kes rahastavad omavalitsuse elanikele vajaduspõhiselt pakutavaid häirenupu ja -anduriteenuseid ning sõlmivad teenuse osutamise lepinguid;
· Sotsiaalministeeriumi heaolutehnoloogiate valdkonna eestvedajad (tehnoloogia juht Kitty Kubo ja sotsiaaltöö korralduse poliitika juht Gerda Kipli-Hiir). Sotsiaalministeeriumist jagas asjakohast teavet ka puudega inimeste õiguste poliitika juht Kadri Mets, kes selgitas tehnoloogiaseadmete riiklike abivahendite nimekirja lisamise tingimusi.
Lisaks analüüsiti Eestis tegutsevate häirenuputeenuse pakkujate teenusekirjeldust, sh seadmete funktsionaalsust ja senist kasutuspraktikat (vt punkt 5). 
Teenusedisaini meetodi abil kaardistati praegune kasutajateekond (vt lisa 1) ning esitati soovitused selle parendamiseks. Kogutud andmete põhjal koostati ettepanekud (vt lisa 4), mis võimaldavad riigil anda teenusepakkujatele suuniseid, et tagada teenuse kvaliteet ja kindlustada teenuse sobivus Häirekeskuse tööprotsessiga.
[bookmark: _Toc229062299]Hetkeolukorra ülevaade
2024. aastal viis CGI Eesti ellu projekti „Uue põlvkonna 112: kaasaegne ja ligipääsetav hädaabiühendus kõigile“ esimese etapi, mille käigus kaardistati automaatsete hädaabiteadete teenuse pakkujad. Selle tulemusel toodi eraldi välja kolm suuremat häirenupu- ja -anduriteenuse pakkujat:
· Tervise Abi OÜ[footnoteRef:1] [1:  https://terviseabi.ee/hairenupp/.] 

· Meditech Estonia OÜ[footnoteRef:2] [2:  https://medi.ee/hairenuputeenus/.] 

· Koduandur OÜ (häirenuputeenus Kodunupp)[footnoteRef:3] [3:  https://kodunupp.ee/.] 

Käesolevas analüüsis võetakse varasema olukorra kirjeldus lähtealuseks, keskendudes Eesti turu tehnilisele võimekusele, Euroopa riikide analoogiatele ning sihtgruppide ja abivajaduse olukordade seosele hädaabiteenusega. Analüüs näitas, et keskendumine vaid konkreetsete pakkujate tehnilistele lahendustele ei ole piisav, kuna turule lisandub uusi lahendusi (nt Guardian[footnoteRef:4]). Seetõttu on analüüsi peaeesmärk tuvastada seadmeülesed tingimused, mis võimaldaksid turvalist ja põhjendatud otseühendust Häirekeskusega (st hädaabinumbriga 112). [4:  https://www.guardianhome.eu/.] 

[bookmark: _Toc229062300]Häirenupu- ja -anduriteenuse mudelid
Analüüsi käigus selgus, et Eestis saab eristada kahte peamist häirenupu- ja -anduriteenuse mudelit:
· operaatoripõhised 24/7 järelevalveteenused, kus rõhk on pideval valvel ja struktureeritud reageerimisel. Häireteadete menetlemine on korraldatud kas teenusepakkuja enda kõnekeskuse kaudu (Meditech Estonia OÜ) või see on sisse ostetud turvafirmalt või koduhooldusettevõttelt (Koduandur OÜ);
· seadmepõhised teenused, mis keskenduvad seadme funktsionaalsusele (Tervise Abi OÜ Kodunupp). Teenusepakkuja ei paku eraldi reageerimisvõimekust. Häireteade edastatakse otse kliendi kontaktisikutele või numbrile 112 (Tervise Abi OÜ). Tervise Abi OÜ teenuse analüüs ja kogemused on esitatud lisas 2. 
Abivajajad ja nende lähedased võivad jõuda teenuseni iseseisvalt või kohaliku omavalitsuse kaudu. 
[bookmark: _Toc229062301]Teenuste sihtgrupid
Häirenupu- ja -anduriteenused on suunatud eelkõige üksi elavatele inimestele, kellel on suurem oht sattuda abitusse seisundisse. Sihtgruppide hulka kuuluvad:
· üksi elavad eakad ja erivajadustega inimesed;
· koduhooldus- ja hoolekandeasutuste kliendid;
· üksiktöötajad, kes võivad töökeskkonna tõttu vajada ootamatut abi.
Teenusepakkujate fookus on erinev, näiteks Tervise Abi OÜ on suunanud oma lahendused eelkõige noorematele ja aktiivsema eluviisiga kasutajatele. 
[bookmark: _Hlk229062196][bookmark: _Toc229062302]Teenusmudeli kitsaskohad
[bookmark: _Toc229062303] Ebaselge rollijaotus sotsiaalsetele abivajadustele reageerimisel
Praegu on häirenupu- ja -anduriteenuse turg killustunud: lepingupartner võib olla nii abivajaja, lähedane kui ka kohalik omavalitsus (KOV). Kuigi KOV-id on sellise sotsiaalteenuse peamised rahastajad, puuduvad neil sageli ühtsed teenuse standardid ja kvaliteedinõuded. Tüüpiline kitsaskoht on reageerimisvõimekuse puudumine väljaspool tööaega – sotsiaaltöötajad täidavad oma tööülesandeid vaid tööpäeviti ning muul ajal sõltutakse lähedastest, turvafirmadest või riiklikest operatiivressurssidest. Kuigi tehnoloogiapõhiste lahenduste arendamist sotsiaalsetele abivajadustele vastamisel peetakse kriitiliseks, ei kuulu see Häirekeskuse ülesannete hulka. Sotsiaalse abivajaduse teenusmudeli puudumine asutuste vahel takistab optimaalse ja kasutajakeskse töökorralduse loomist. Järeldused ja ettepanekud selle kohta on esitatud punktis 7.2.
[bookmark: _Toc229062304] Koostöö ja teenuse standardite puudulikkus
Praegu puudub süsteemne kontakt riigi (Sotsiaalministeerium/Siseministeerium/Häirekeskus) ja turul tegutsevate teenusepakkujate vahel, kes edastavad või planeerivad automaatsete hädaabiteadete edastamist numbrile 112. Puudub regulatsioon, mis seaks häirenuputeenuse pakkujatele eritingimusi, mistõttu puudub ka mehhanism, mis kohustaks teenusepakkujaid Häirekeskust oma tegevusest või tehnilistest muudatustest teavitama. See tekitab olukorra, kus Häirekeskuseni jõuavad ootamatud ja eri vormingus teated, mille puhul on raskendatud ohuhinnangu andmine ja operatiivressursi optimaalne kasutamine. Juriidiliselt on tegemist valdkonnaga, kus puuduvad kohustavad nõuded, mistõttu on ühtse tava kujundamine olnud seni lünklik. Asjakohaseid ettepanekuid on kirjeldatud punktis 7.3.
[bookmark: _Toc229062305]Abivajaduse olukorrad
Hädaabiühendus numbrile 112 on vajalik vahetu ohu korral inimese elule, tervisele või varale, mis eeldab operatiivteenistuste (kiirabi, politsei, pääste) sekkumist. Eesti turul pakutavate häirenupu- ja -anduriseadmete funktsionaalsus võimaldab jälgida ka kasutaja tervisenäitajaid ja muud seonduvat infot. Oluline on aga märkida, et kõik sedalaadi teavitused ei viita vahetule abivajadusele, mis eeldaks Häirekeskuse (112) poolt ohuhinnangu andmist ja operatiivset sekkumist.
[bookmark: _Toc229062306] Seadmete võimekus ja testimise õppetunnid
Eesti turul olevatel seadmetel on võimekus algatada häireteade (kõne või SMS-teade) järgmistes olukordades: käsitsi nupu vajutamisel; kukkumisel, millele järgneb liikumatus; turvatsoonist (geofence) lahkumisel; kriitiliste tervisenäitajate (nt ebanormaalne pulss) ilmnemisel. Analüüsi raames tehti ka piloteerimine (vt lisa 3). Piloteerimise testid näitasid, et seadmete võimekuse puhul on oluline jälgida järgmist.
Positsioneerimise täpsus. Hädaabiühenduse puhul on hädavajalik, et seade saadaks 112-ni ka GPS-koordinaadid. Tavapärane telefonioperaatorite põhine positsioneerimine ei ole piisavalt täpne sündmuskoha kiireks tuvastamiseks hädaolukorras. Nende seadmete saadetud teadetega ei tule kaasa täpsemat AML (advanced mobile location) positsioneerimist, mistõttu abivajaja täpse asukoha kindlaks tegemine võib osutuda raskeks või mõnel juhul ka võimatuks.
Tagasiside kanal. Vastavalt kehtivatele ligipääsetavusnõuetele ja sideteenuse seadusele peab seade võimaldama kahepoolset sidet. Häirenupuseadmete kontekstis tähendab see, et SMS-i saatmise korral peaks seade võimaldama ka SMS-iga seadmele vastata ja kõne korral tagasi helistada. Tagasihelistamine on enamasti piiratud lubatud numbritega, sest häirenuppudega seotud numbreid ei soovi teenusepakkujad avalikustada (st võimaldada kõigil helistada häirenupuga seotud numbritele). Numbrilt saadetud SMS-ile omakorda SMS-iga vastamine ei ole hetkel võimalik, sest häirenuppudel puudub selline funktsioon ja samuti ei ole SMS-is teavet selle kohta.
Järeldusi on detailsemalt kirjeldatud punktis 7.4.
[bookmark: _Toc229062307] Kukkumine
Peamine eriolukord, mille automaatne tuvastamine võib kaasa tuua vajaduse operatiivressursi järele, on kukkumine. Tervisekassa tellitud ning Tartu Ülikooli tehtud tervisetehnoloogiate hindamise (TTH) tulemuste järgi on kukkumine peamine vigastuste põhjus. Hinnanguliselt 10–15% EMO-visiitidest on seotud kukkumisega. Ligikaudu iga viies kukkumine päädib vigastusega, nagu luumurd, pehmekoe- või peatrauma, mis võib vähendada oluliselt elukvaliteeti ning lühendada eluiga. Kuni 60% kukkunutest vajab kodustes toimingutes abi veel 1–2 aastat hiljemgi.[footnoteRef:5] Tervise Arengu Instituudi 2022. aasta andmetel oli 65-aastaste ja vanemate seas 40 625 kukkumisega seotud ravijuhtu ning nende raviarvete kogusumma oli ligi 25 miljonit eurot. Lisaks põhjustasid kukkumised üle 65-aastaste seas 211 surma[footnoteRef:6][footnoteRef:7]. [5:  Kukkumiste ennetusprogrammi lähteülesanne.]  [6:  Tervise Arengu Instituut (TAI). Vanemaealiste vigastused 2016–2020. TAI andmebaas ja analüüs.]  [7:  Kukkumiste ennetusprogrammi lähteülesanne.] 

Kuid kukkumine ei eelda alati Häirekeskusega (st hädaabinumbriga 112) ühenduse võtmist, kuna elupäästev abi ei pruugi olla vajalik. Sellistes olukordades võib abi osutada ka lähedane või sotsiaaltöötaja.
[bookmark: _Toc229062308] Veaolukorrad ja süsteemi tõrked
Ükski turul pakutavatest teenustest ei ole loodud eraldi selleks, et luua ühendus Häirekeskusega (112). Tervise Abi OÜ võimaldab määrata 112 üheks kolmest kontaktisikust, kellele teade edastatakse. Peamine probleem selliste teenuste ülesehituses on aga see, et 112-ga ühenduse võtmine ei ole selgelt eristatud. See tähendab, et ilma teenusmudelit muutmata võivad Häirekeskusesse jõuda ka seadme kasutamisega seotud tehnilised teavitused ja muud teated, mis ei sisalda tegelikku abivajadust (nt aku tühjenemise või seadme eemaldamisega seotud info). 
[bookmark: _Toc229062309] Seadmekeskse statistika puudulikkus
Häirekeskusel puudub süsteemne ja automaatne statistika häirenuppude ning -andurite algatatud teadete mahu ja tüüpide kohta. Andmeid töödeldakse peamiselt vajaduspõhiselt (nt üksikute aruannete või juhtimisalaste otsuste tarbeks), mis tähendab, et puudub regulaarne ülevaade ressursside koormusest ekslike või ebapiisava infoga teadete tõttu. Käsitsi andmetöötluse abil on võimalik eristada nutiseadmete (iPhone / Apple Watch) ja eCall-süsteemide teateid, kuid häirenuppude puhul on statistika tegemine piiratud. Eesti teenusepakkujatest võimaldab vaid üks otseühendust numbriga 112 ning nende puhul on andmete kogumine võimalik üksnes tänu eelseadistatud SMS-sõnumite spetsiifilisele sisule, mis lubab teate allikat tuvastada. 
Ettepanekuid on kirjeldatud punktides 7.4 ja 7.5. 
[bookmark: _Toc229062310]Analoogid Euroopast
Käesolevas peatükis esitatakse rahvusvaheliste tavade võrdlus. Analüüs hõlmab eri riikide põhimõtteid ametliku hädaabiteenuse (vastava riigi häirekeskusele) ning sotsiaalse abivajaduse lahenduste ja kõnekeskuste (Alarm Receiving Centre – ARC) seoste kohta.
Hädaabiteenus 112 on mõeldud vaid kiireloomuliste hädaolukordade puhuks
Riikide ametlikes juhistes on rõhutatud, et hädaabinumber (112 või 999) on mõeldud vaid eluohtlike ja kiireloomuliste olukordade lahendamiseks. Muud tüüpi pöördumised ning teenuste rikke- või hooldusteavitused tuleb hädaabikanalitest välistada.
Koduse telehoolekande (telecare) seadmete teated on üldjuhul suunatud teenusepakkuja kõnekeskusesse, mitte otse hädaabinumbrile. Enamasti on ka KOV-ide juhistes häirenuputeenuse kohta kirjas, et häirenupp on eeskätt ühenduslüli KOV-i või teenusepakkuja reageerimiskeskusega. Suunamine hädaabinumbrile toimub alles pärast esmase kontaktisiku hinnangut olukorra tõsiduse kohta.
Käesoleva analüüsi ühe tulemusena on koostatud soovituslikud juhised teenusepakkujatele, et tagada teenuse kvaliteet ja kindlustada teenuse sobivus Häirekeskuse tööprotsessiga (vt lisa 4).
[bookmark: _Toc229062311] Näiteid eri riikides pakutava teenuse kohta
· Ühendkuningriik
Häirenupu signaalid ei liigu automaatselt hädaabinumbrile (999), vaid esmalt teenusepakkuja kõnekeskusesse, kus operaatorid analüüsivad teadet ja teevad otsuse selle eskaleerimiseks häirekeskusele. Turuosalised on koondunud tervisetehnoloogia standardite liitu (Telecare Services Association, TSA), mis on nõuandev organisatsioon tehnoloogia abil toetatava hoolduse (technology enabled care), standardite ja kvaliteedi edendamiseks[footnoteRef:8]. TSA on välja töötanud ka soovituslikud standardid häirenuputeenuse (telecare) pakkujatele[footnoteRef:9]. [8:  https://www.tsa-voice.org.uk/.]  [9:  https://www.tecquality.org.uk/.] 

· Madalmaad 
Madalmaades ühenduvad kodused ja mobiilsed häirenupud (personenalarmering/alarmknop) reeglina erasektori ööpäev läbi (24h/7) töötava alarmkeskusega. Keskus kontrollib esmalt sündmuse sisu ja edastab valideeritud teabe numbrile 112 vastavalt vajadusele[footnoteRef:10]. Otseühenduse vältimine politseiga on nii tehniline kui ka regulatiivne valik, et vähendada valehäireid ja optimeerida operatiivset ressursikasutust. Riiklik info keskendub peamiselt teenusmudeli kirjeldusele ja rahastusele[footnoteRef:11]. [10:  Home - sosalarmknop.]  [11:  https://www.rijksoverheid.nl/onderwerpen/zorg-en-ondersteuning-thuis/vraag-en-antwoord/wanneer-krijg-ik-personenalarmering-voor-thuis-vergoed.] 

· Hispaania 
Teleasistencia on sotsiaalteenus, mida pakutakse tavaliselt omavalitsuste või regionaalvalitsuste vahendusel, tihti koostöös kolmanda sektoriga (nt Hispaania Punane Rist – Cruz Roja). Teenuse eesmärk on toetada iseseisvat elamist, säilitada heaolu ning tagada kiire reageerimine õnnetuste või kriiside korral[footnoteRef:12]. Kõne jõuab esmalt teleasistencia kõnekeskusesse. Kui olukord vajab pigem selgitamist (nt üksildus või tehniline küsimus), lahendatakse see teenuse tasandil. Hädaolukorra tuvastamisel suunab kõnekeskus teate edasi numbrile 112. [12:  Teleasistencia - SEDE ELECTRÓNICA.] 

· Saksamaa
Saksamaa koduse hädaabikutsesüsteemi Hausnotruf teenusepakkujad (DRK, Malteser, ASB jpt) haldavad oma ööpäev läbi töötavaid vastuvõtukeskusi[footnoteRef:13]. Enamik pakkujaid ühendab kliendi esmalt oma keskusega, kus hinnatakse abivajadust ja suunatakse teade edasi (lähedased, koduabi või hädaabiteenistus). Hädaabile (112) edastatakse teade alles siis, kui selleks on tuvastatud selge vajadus[footnoteRef:14]. [13:  Hausnotruf - Hilfe auf Knopfdruck - DRK e.V.]  [14:  Malteser Hausnotruf FAQ | Fragen und Antworten rund um den Hausnotruf.] 

Häirekeskuse hinnangul on esmatähtis, et riigi tasandil oleksid sätestatud kohustused ja vastutuse jaotus. Vajalik on selge arusaam sellest, millistel juhtudel on Häirekeskus kohustatud hädaabinuppude ja -andurite teateid vastu võtma ning millal on teenusepakkuja kohustatud tagama, et asjakohatu teade 112-ni ei jõuaks. Kui teenusepakkujal on lubatud luua otseühendus Häirekeskusega, peavad teenusega kaasnema ka konkreetsed kohustused. Teenusepakkuja peab tagama, et kasutaja on informeeritud sellest, millistes olukordades ja kuidas Häirekeskusega ühendust võetakse, vältimaks segadust häireteatele reageerimisel.
Häirekeskuse ootuste ja vajaduste kirjeldamisel on võetud aluseks praegune turuseis ning senine kogemus, sealhulgas Tervise Abi OÜ häirenuputeenus (kus on lubatud märkida kontaktisikuks 112) ning nutikellade ja telefonide sisseehitatud SOS-teated. Häirekeskus reguleerib automaatsete hädaabiteadete menetlemist asutusesisese juhendi abil, mis on osa üldisest teadete menetlemise korrast.
Alljärgnevalt on kirjeldatud kasutatavast riistvarast sõltumatuid ootusi ja vajadusi.
Ühenduse võtmise meetod
Häirenupu ja -anduri õiguslikust määratlusest tulenevalt on Häirekeskuse ootuste aluseks asjaolu, et teade on algatatud numbripõhise teenuse kaudu. Praeguses turuolukorras tähendab see, et hädaabiteate käivitumisel algatatakse kõne või saadetakse SMS-teavitus Häirekeskusesse. Käesolev ülevaade ei kajasta ühendusviise, mis saadaksid tava-sidelahendustest eraldiseisvaid teateid (näiteks üle interneti), kuid ei välista selliseid lahendusi tulevikus, kui need vastavad kirjeldatud ootustele ja vajadustele.
Hädaabiolukorrad
Hädaabiühendus eeldab kiirabi, politsei või pääste sekkumist vajava abivajaduse olemasolu. Kui hädaabiteade on Häirekeskuseni jõudnud, on keskus kohustatud sellele vastama ning määrama ohuhinnangu, sh abivajaduse olemasolu. Ehkki alati pole võimalik sündmuskohale minemata abivajaduses lõpuni veenduda, peab ühenduse võtmise võimaldamisel olema mõistlik eeldus, et teate käivitumisel soovitakse just operatiivteenistuste abi.
Asjakohase sisuta teadete suur hulk koormab Häirekeskuse ja operatiivteenistuste ressurssi. Kui inimesega ei saada kontakti ja teade ei sisalda piisavat asukohainfot, ei saa teadet siiski tähelepanuta jätta, mis tähendab, et reageeriv operatiivüksus võib teha asjatuid väljasõite. Häirekeskuse ootus on, et teenuse disainis oleksid eos välistatud olukorrad, mis ei sisalda abivajadust, sealhulgas
· seadme tehnilised veateated;
· muud kasutamisega seotud teated (nt aku tühjenemine või hädaabiga mitteseotud funktsioonid, nagu pulsi mõõtmine vms).
Hädaabiteatega edastatav kontekstiteave
Häirekeskus ootab, et automaatsel edastamisel oleks lisatud vähemalt järgmine teave, mis on vajalik toimiva side jaoks hädaolukorras (eelkõige juhul, kui teade saadetakse SMS-iga ja kõneühendust ei looda):
· asukoht (GPS-koordinaadid);
· tunnus, mis seadmega on tegemist (et oleks võimalik tuvastada teate algataja);
· olukorra lühiinfo (nt tuvastatud kukkumine);
· nimi ja isikukood.
Täiendavad tehnilised tingimused
Kui hädaabiteade on algatatud kõne või SMS-iga, peab seade tehniliselt võimaldama vastamist samal meetodil. Sotsiaalkaitseministri 8. juuni 2022. aasta määruse nr 45 „Toote ja teenuse funktsionaalsed ligipääsetavusnõuded ja nõuded nende kohta antavale teabele“ § 16 lõike 2 kohaselt tuleb hädaabiteatele vastata, kasutades sama vormingut, millega teade saadi. Tehniliselt peab olema võimalik tagasi helistada või saata vastus-SMS või peab saadetud teade sisaldama infot, et tehniline vastamisvõimalus puudub. 

Hädaolukorra side ja hädaabiühendus
Euroopa Liidu sidedirektiivi (EL) 2018/1972[footnoteRef:15] artikli 2 punkti 38 kohaselt on hädaolukorra side isikutevahelise sideteenuse kaudu lõppkasutaja ja häirekeskuse vahel toimuv side, mille eesmärk on paluda ja saada hädaabiteenistustelt hädaabi. Sidedirektiivi põhjenduse 285 kohaselt peaks lõppkasutajatele olema tagatud tasuta juurdepääs hädaabiteenistustele mis tahes seadme kaudu, mis võimaldab numbripõhiseid isikutevahelise side teenuseid, sealhulgas liikmesriigis kasutavate rändlusteenuste abil. Hädaolukorra side hõlmab lisaks kõneside teenustele ka lühisõnumeid, kiirsõnumeid, videoid või muid sideliike, näiteks reaalajas tekstiedastust, spetsiaalseid kõneteenuseid ja vahendusteenuseid. Häirekeskuste suutlikkust ja tehnilist varustust arvesse võttes peaksid liikmesriigid saama otsustada, millised numbripõhised isikutevahelise side teenused on hädaabiteenistuste jaoks asjakohased, sealhulgas otsustada võimaluse üle piirata need valikud kõneside teenustega ja nende vastega puuetega lõppkasutajate jaoks või lisada kokkuleppel täiendavaid võimalusi.  [15:  Euroopa Parlamendi ja nõukogu direktiiv (EL) 2018/1972, 11. detsember 2018, millega kehtestatakse Euroopa elektroonilise side seadustik.] 

Komisjoni delegeeritud määruse (EL) 2023/444[footnoteRef:16] artikli 2 punkti 2 ja artikli 3 kohaselt peab toimiv hädaolukorra side võimaldama nii Häirekeskusel kui ka hädaabiteenistustel (kiirabi, politsei, pääste) tegeleda abipalvetega õigeaegselt ning tagada, et Häirekeskusele edastatakse hädaolukorra sidega ka asjakohane kontekstiteave, sealhulgas võrgupõhine ja võimaluse korral täpne seadmekeskne helistaja asukohateave. [16:  Komisjoni delegeeritud määrus (EL) 2023/444, 16. detsember 2022, millega täiendatakse Euroopa Parlamendi ja nõukogu direktiivi (EL) 2018/1972 meetmetega, mille eesmärk on tagada toimiv juurdepääs hädaabiteenistustele kõnede kaudu, mis tehakse Euroopa ühtsel hädaabinumbril 112.] 


Isikutevahelise side teenuse mõiste
Vastavalt elektroonilise side seaduse (edaspidi „ESS“) § 2 punktile 83 on hädaabiühendus ühendus isikutevahelise sideteenuse kaudu helistaja ja Häirekeskuse vahel abisaamise eesmärgil.
ESS-i § 2 punkti 91 kohaselt on isikutevahelise side teenus elektroonilise side teenus, mis ei hõlma teenuseid, mis võimaldavad isikutevahelist vastastikust suhtlust teise teenusega lahutamatult seotud vähem olulise lisavõimalusena, kuid võimaldab üldkasutatava elektroonilise side võrgu kaudu isikutevahelist vastastikust suhtlust lõpliku arvu isikute vahel ning mille puhul side algatanud või selles osalevad isikud määravad kindlaks teabe saaja. Isikutevahelise side teenus on teenus, mida tavaliselt osutatakse tasu eest ja mis võimaldab otsest interaktiivset teabevahetust piiratud arvu isikute vahel, kusjuures teenust kasutavad isikud määravad teabe saaja või saajad. See hõlmab järgmisi teenuseid:
· numbriline isikutevahelise side teenus (nt tavapärane telefoni- ja mobiilsideteenus);
· numbrist sõltumatu isikutevahelise side teenus (nt rakendused, mis võimaldavad helistamist või sõnumite saatmist andmeside kaudu)[footnoteRef:17]. [17:  Toodete ja teenuste ligipääsetavuse seaduse eelnõu seletuskiri, lk 8, Seletuskirja link. ] 

Isikutevahelise side teenus ei hõlma teenuseid, kus isikutevaheline ja interaktiivne side on vaid teise teenuse väheoluline kõrvalfunktsioon. Samuti ei loeta isikutevahelise side teenuseks masinate vahelist sidet (machine-to-machine, M2M), kus andmete edastamine toimub seadmete vahel ilma otsese inimese sekkumiseta side algatamisel.
ESS-i § 2 punktide 68 ja 71 kohaselt pakub üldkasutatavat elektroonilise side teenust sideettevõtja vastaval sideteenuse turul üldistel alustel kõikidele isikutele, ilma et isikud peaksid vastama mingitele neid teistest sarnastest isikutest eristavatele tunnustele. Teenus on üldkasutatav eelkõige siis, kui selle osutamine on kestev ja järjepidev ning seda pakutakse sisuliselt ühesugustel tingimustel. Üldkasutatava elektroonilise side võrgu kaudu osutatakse üldkasutatavat elektroonilise side teenust, mis võimaldab teabe edastamist elektroonilise side võrgu lõpp-punktide vahel. 
ESS-i § 2 punkti 17 kohaselt on kõne isikutevahelise side teenuse osutamise käigus loodud ühendus, mis võimaldab kahepoolset häälsuhtlust. Kõneside teenus on sidedirektiivi artikli 2 punkti 31 kohaselt üldkasutatav elektroonilise side teenus, mis otse või kaudselt võimaldab riigisiseste või riigisiseste ja rahvusvaheliste kõnede algatamist ja vastuvõtmist riigi või riigi ja rahvusvahelisse numeratsiooniplaani kuuluva numbri või numbrite abil.
Päästeseaduse § 5 lg 11 punkti 1 kohaselt on Häirekeskuse ülesandeks lisaks hädaabinumbrile 112 saabunud hädaabikõnele ka muul viisil saabunud teabe vastuvõtmine. Täpsem hädaabiteadete menetlemise kord on reguleeritud siseministri 13. juuni 2017. aasta määruses nr 26 „Hädaabiteadete menetlemise kord ja hädaabiteadete menetlemise toimimisele esitatavad nõuded“, mille § 4 lõikes 1 rõhutatakse, et Häirekeskus on kohustatud vastu võtma ka muul viisil saabunud teate. Siit nähtub, et seadusandja ei ole piiranud hädaabiteate esitamise viisi ning sisuliselt võib hädaabiteade Häirekeskusele laekuda mis tahes vormis, sh viisil, mis ei kvalifitseeru elektroonilise side seaduse tähenduses isikutevahelise side teenuseks, vaid on käsitletav muu sideteenusena (nt teenus, mis seisneb tervikuna või peamiselt signaalide edastamises, sh masinatevahelise side teenus[footnoteRef:18]).  [18:  Masinatevahelise side teenus (machine to machine communications) on ESS-i § 2 punkti 301 järgi üldkasutatava elektroonilise side võrgu kaudu ühenduse loomine kahe või enama masina vahel või inimese ja masina vahel, kasutamata seejuures kahepoolset kõneedastust.] 

Teenusepakkujate jagunemine ühenduse funktsiooni alusel
Hetkel turul tegutsevad teenusepakkujad saab jagada kahte gruppi vastavalt sellele, kuidas hädaolukorras ühendus luuakse.
1. Kaudne ühendus teenusepakkuja algatusel. Teade lõppkasutaja häirenupu vajutuse või häireanduri häire kohta edastatakse SMS-i, e-kirja või kõne teel teenusepakkuja hallatavasse süsteemi või kasutaja määratud kontaktisikule. Teenusepakkuja operaator hindab tema süsteemi saabunud teate alusel olukorda ja võtab vajaduse korral ise ühendust Häirekeskusega. Sellisel juhul ei teki hädaabiühendust lõppkasutaja ja Häirekeskuse vahel, vaid side luuakse teenusepakkuja operaatori ja Häirekeskuse vahel. Need lahendused (nt Koduandur[footnoteRef:19], MEDI[footnoteRef:20]) ei kuulu käesoleva analüüsi alla.  [19:  Tallinna sotsiaalvalveteenus (varem Häirenupp). https://www.tallinn.ee/et/teenused/sotsiaalvalveteenus-varem-hairenupp. Teenuse tellimiseks tuleb täita vorm, mis sisaldab ka isikuandmete, sh terviseandmete töötlemiseks nõusolekute andmist: https://www.tallinn.ee/et/media/556477. ]  [20:  Medi häirenuputeenuse kirjeldus vt https://medi.ee/.] 

1. Otseühendus Häirekeskusega (luuakse 112 hädaabikõne). Lõppkasutaja seade on seadistatud nii, et häire käivitumisel luuakse otseühendus numbriga 112 (kõne või SMS-i teel). Sellist lahendust pakuvad näiteks teatud seadistuses Tervise Abi OÜ Sidly häirenupp ja nutiseadmed (Apple Watch, Garmin jt).
Analüüs spetsiifiliste toodete näitel
· Sidly häirenupp. Seade sisaldab SIM-kaarti ja toimib sarnaselt mobiiltelefoniga. See võimaldab hädaabi olukorras algatada kõneühenduse ja saata SOS-sõnumeid üle mobiilsidevõrkude (2G, 4G, LTE). Seade kasutab asukoha määramiseks GPS-i, Glonassi, Galileo satelliite ning Wi-Fi ja Bluetoothi tehnoloogiaid. Kui seade on seadistatud helistama numbrile 112 ja võimaldab kahepoolset kõnet, on tegemist numbrilise isikutevahelise side teenusega ja loodav side on käsitatav hädaabiühendusena[footnoteRef:21]. [21:  Miks valida Sidly häirenupp, vt https://terviseabi.ee/hairenupp/. ] 

· Apple Watch. Kell võimaldab helistada, saata sõnumeid ja teha videokõnesid. Seadmel on funktsioon „Hädaabi SOS“, mis algatab kõne Häirekeskusesse ja jagab asukohta. Lisaks on seadmel kukkumistuvastus (fall detection): kui kell tuvastab tugeva kukkumise ja kasutaja on minuti vältel liikumatu, algatab seade automaatse hädaabikõne. Uuematel mudelitel on ka auto avariituvastus (crash detection), kus seade kuvab hoiatuse ning võib algatada 30 sekundi möödumisel automaatselt hädaabikõne. Uuematel kelladel on satelliitside võimekus hädaabi kutsumiseks mobiili ja Wi-Fi levivälises alas[footnoteRef:22]. [22:  Hädaabiteenustega ühenduse võtmine kellaga Apple Watch: https://support.apple.com/et-ee/guide/watch/apdfe3c02513/watchos. ] 

Mõlemal juhul, kui seade võimaldab interaktiivset teabevahetust (kõne või SMS-i teel) ja selle kaudu on võimalik edastada sündmuse kohta täpsemat teavet (sh asukoht), on tegemist hädaabiühenduse loomisega EL-i sidedirektiivi ja ESS-i tähenduses.
Õiguslik alus andmete edastamiseks ja ressursside kaasamiseks
Vastavalt päästeseaduse § 9¹ lõikele 2¹⁰ on hädaabiteadete ning abi- ja infoteadete andmekogu piiratud juurdepääsuga ja selle andmed on mõeldud asutusesiseseks kasutamiseks, kui õigusaktides ei ole sätestatud teisiti. Ka korrakaitseseaduse § 35¹ lõike 4 kohaselt on salvestiste andmed tunnistatud asutusesiseseks kasutamiseks. Salvestise ja salvestise andmete väljastamine on lubatud üksnes seaduses ettenähtud alustel ja korras.
Teiste asutuste ja isikute juurdepääs andmetele on reguleeritud siseministri 21. detsembri 2016. aasta määruse nr 36 „Hädaabiteadete ning abi- ja infoteadete andmekogu põhimäärus“ (HKSOS-i põhimäärus) § 9 lõigetes 7 ja 8. Kehtiva regulatsiooni kohaselt on andmekogust õigustatud andmeid saama:
· Päästeamet – päästesündmuse ennetamiseks, ohu väljaselgitamiseks ja tõrjumiseks, tulekahjusündmuse menetlemiseks ning riski- ja kriisikommunikatsiooni korraldamiseks ja koordineerimiseks;
· Politsei- ja Piirivalveamet – politseiliste ülesannete täitmiseks;
· Siseministeerium – hädaabiteadete menetlemise üle järelevalve tegemiseks ja hädaolukordi põhjustada võivate sündmuste seiramiseks;
· Sotsiaalministeerium ja Terviseamet – kiirabi teenuse osutamise korraldamiseks;
· Transpordiamet – isikustamata andmete kasutamiseks liiklusohutuse korraldamise eesmärgil;
· Keskkonnaamet – ebaseadusliku keskkonnakasutuse, kalapüügi eelteate ja eripüügiteate menetlemiseks;
· Kaitsepolitseiamet – julgeolekuasutuste seadusest tulenevate ülesannete täitmiseks;
· Sotsiaalkindlustusamet – ohvriabi- ja lastekaitseteenuse osutamiseks;
· abi- ja infotelefoni teenuse osutamiseks Häirekeskusega koostöölepingu sõlminud riigiasutus ja kohaliku omavalitsuse üksus – riigiasutuse ja kohaliku omavalitsuse üksuse ülesannete täitmise korraldamiseks;
· kohaliku omavalitsuse üksus – sotsiaalteenuste osutamiseks;
· Tarbijakaitse ja Tehnilise Järelevalve Amet – ohu tõrjumiseks ja selle põhjustanud sündmuse menetlemiseks ning ohu ennetamiseks Tarbijakaitse ja Tehnilise Järelevalve Ameti pädevusvaldkondades.
Täiendavalt sätestatakse HKSOS-i põhimääruse § 11 lõikes 5, et muul isikul, haldusorganil ja kohtul on õigus saada andmekogust andmeid juhul, kui andmete saamiseks on õiguslik alus.
Lisaks on siseministri määruse nr 26 „Häirekeskuse hädaabiteadete menetlemise kord ja asutuste vahelise koostöö kord“ § 8 lõikes 2 sätestatud, et Häirekeskus on kohustatud edastama kogutud teabe ja asukohaandmed viivitamata neile riigi- või kohaliku omavalitsuse asutustele ja avalik-õiguslikke ülesandeid täitvatele eraõiguslikele juriidilistele isikutele, kes on õigustatud seda saama seaduse või lepingu alusel. Vastavalt kohaliku omavalitsuse korralduse seaduse § 6 lõikele 1 on sotsiaalteenuste korraldamine omavalitsuse ülesanne. Seega on kohalikul omavalitsusel (või volitatud partneritel) õiguslik alus saada Häirekeskuselt teavet sotsiaalset abi vajavate isikute kohta, et tagada neile vajaliku sotsiaalteenuse osutamine. 
Kui Häirekeskus tuvastab hädaabiteate menetlemisel, et tegemist ei ole hädaabi olukorraga, vaid sotsiaalse abivajadusega (nt inimene on kukkunud, aga ei vaja kiirabi, vaid abi püsti tõusmisel), on Häirekeskusel õiguslik alus edastada asjaomane teave kohalikule omavalitsusele või teenusepakkujale, kellega kohalik omavalitsus on sõlminud asjaomase lepingu avaliku teenuse osutamiseks.
Analüüsi tulemusel vajab Häirekeskus sotsiaalsete teadete menetlemise juhendit ning koostöölepinguid hoolekande- ja häirenuputeenuse pakkujatega. See loob süsteemi, kus 112-le laekunud automaatne teade suunatakse vajaduse korral edasi sotsiaalteenuse osutajale, kui operatiivteenistuste sekkumine pole vältimatu. Asjakohased ettepanekud on esitatud punktides 7.1–7.3. Hetkel puudub selliseks edastamiseks automaatne liidestus (nt liidestus Häirekeskuse ja STARi vahel, et saada sealt vastutava kohaliku omavalitsuse töötaja kontakt). 

Käesolevas analüüsis rakendati häirenupu- ja -anduriteenuse käsitlemisel teenusedisaini meetodit, kasutades selleks teenuseplaani (service blueprint). Analüüsi skoobis olid teenusepakkujad, kes on sõlminud lepingu kohaliku omavalitsusega.
Teenuseplaan kajastab teenuse terviklikku elutsüklit alates häirenupu aktiveerimisest kuni juhtumi lõpetamiseni, tuues eraldi välja erinevad rollid ja süsteemitasandid.
Teenuseplaani skeem visualiseerib järgmisi aspekte:
· vastutusalad (kes mida teeb);
· infovoogude liikumine süsteemis;
· süsteemide roll protsessi toetamisel;
· otsustuspunktid ja nende kriteeriumid;
· automatiseerituse tase;
· koostöö välispartneritega.
Teenuse etapid kliendi vaatest on jaotatud järgmiselt:
· SOS-häirenupu vajaduse kindlaks tegemine;
· vajadusele vastava lahenduse, sh teenusepakkuja ja rahastuse leidmine;
· häirenupu või -anduri soetamine;
· teenuse seadistamine ning häirenupu ja/või -anduri paigaldamine koju;
· häiresignaali aktiveerumine ja teate saatmine;
· automaatteate vastuvõtmine ja menetlus Häirekeskuses.
Kasutajateekond ja teenuseplaan on esitatud käesoleva aruande lisas 1.
Teenuseplaan annab struktureeritud ülevaate kohaliku omavalitsusega lepingu sõlminud teenusepakkujate häirenuputeenuse toimimisest, kirjeldades protsessis osalejate rolle ja tegevusi samm-sammult ning nendevahelisi seoseid. Teenuseplaanis on välja toodud peamised analüüsis tuvastatud kitsaskohad nii protsessi, tehniliste lahenduste kui ka kommunikatsiooni vaates. Kitsaskohti on täpsemalt kirjeldatud aruande punktis 3.3. Nendele tuginedes on esitatud ettepanekud ehk soovituslikud muudatused teenuse korralduses, keskendudes juhtudele, kui häirenupuseadmest saab luua ühenduse numbriga 112. Ettepanekute eesmärk on parandada teenuse arusaadavust, vähendada valehäireid ning toetada Häirekeskuse sihipärast reageerimist hädaabijuhtumitele.
[bookmark: _Toc229062315]Järeldused ja ettepanekud teenuse korraldamiseks
Analüüsi tulemusel tuuakse välja peamised asjaolud, mis mõjutavad häirenuputeenuse integreerimist hädaabisüsteemiga, ning esitatakse neist tulenevad ettepanekud teenusmudeli kujundamiseks.
[bookmark: _Toc229062316]Ühtsete teenustingimuste ja abivahendite loetelu täiendamine
Selleks et häirenuputeenus oleks turvaline ja riiklikult toetatud, on vaja, et ministeeriumidel oleks ühine vaade sellele ja et kehtestataks teenuse standardid.
[bookmark: _Toc229062317] Ühtsete standardite ja koostööreeglite kokkuleppimine
Siseministeeriumi (elanikkonnakaitse osakond) ja Sotsiaalministeeriumi (tervise- ja sotsiaalpoliitika osakonnad) vahel tuleb kooskõlastada sotsiaalse abivajaduse lahendamise ühtsed nõuded tervise- ja heaolutehnoloogia teenusepakkujatele. Määratleda tuleb tehnilised ja operatiivsed tingimused, millele teenusepakkuja peab vastama, et tal oleks lubatud edastada automaatseid teateid numbrile 112.
Eesmärk. Tagada, et Häirekeskuseni jõuaksid operatiivressursilt kiiret abi vajavad hädaabiteated, hoides ära süsteemi koormamise tehnilise müraga.
[bookmark: _Toc229062318] Riikliku abivahendite loetelu täiendamine ja kvaliteedinõuded
Täiendada sotsiaalkaitseministri määrust (riiklike abivahendite loetelu), et laiendada kategooriat „Häire-, osutamis-, meeldetuletus- ja signaliseerimisseadmed“.
Hetkeolukord. Praegu on see kategooria suunatud kitsalt kuulmislangusega isikutele. Vastavalt sotsiaalhoolekande seaduse §-le 48 on abivahend toode, mis aitab säilitada iseseisvat toimetulekut. Seoses plaanitava riigiülese reformiga (2027–2029), mida on käsitletud väljatöötamiskavatsuses[footnoteRef:23], kus abivahendite korraldus liigub kolmes etapis Sotsiaalkindlustusametilt Tervisekassa alla, on kavas häirenupu- ja -anduriteenus integreerida üldisesse hooldus- ja ravikäsitlusse. See muudaks hädaabi saamise kättesaadavamaks ning tooks kaasa tervise-ja heaolutehnoloogiate ning teenuste laiema pakkumise. [23:  https://eelnoud.valitsus.ee/main/mount/docList/61b8fd7d-0556-4259-86f3-a2c1b412a6a3.] 

Muudatus. Laiendada abivahendite loetelu seadmetele, mis võimaldavad isiku tuvastada elupäästva abivajaduse juhtumite alusel.
Mõju. Abivahendite loetellu lisamine on riigile tugev hoob – kuna ametlikku loetellu kuulumine on eeldus, et osaliselt hüvitada teenuse kulu kasutajale, saab riik seada teenusepakkujale kohustuslikud kriteeriumid teenuse korraldamisel (nt kohustuslik filtreerimiskeskus, GPS-positsioneerimise täpsus ja kahepoolse side võimekus). Neid kriteeriume saavad kasutada kõik teised abivahendite tellijad, nii omavalitsused kui ka eraisikud.
[bookmark: _Toc229062319]Koostöömudel ja vastutuse jaotus
Vastutuse piiritlemine. Riigi tasandil on vaja selgelt sätestada vastutuse jaotus Häirekeskuse ja teenusepakkuja vahel. Häirekeskus on kohustatud menetlema hädaabiühendusi, mis on suunatud numbrile 112, kuid teenusepakkuja kannab vastutust selle eest, et süsteem ei koormaks Häirekeskust mitteasjakohaste teadetega (nt tehnilised rikked).
Sotsiaalse abivajaduse delegeerimine ja andmevahetus. Tuginedes hädaabiteadete ning abi- ja infoteadete andmekogu (HKSOS) põhimäärusele[footnoteRef:24] ning sotsiaalhoolekande seadusele (SHS)[footnoteRef:25], on vaja välja arendada koostöömudel, milles Häirekeskusel on kindel tööprotsess, kuidas edastada info sotsiaalse abivajaduse kohta (nt kukkumine ilma vigastuseta) kohalikule omavalitsusele või volitatud partnerile. Selline tööjaotus tagab ressursside optimaalse kasutuse: operatiivteenistused keskenduvad vahetule elupäästmisvõimekusele ning sotsiaalteenuse pakkujad hoolekandelisele sekkumisele. See koostöömudel lepitakse kokku Sotsiaalministeeriumi, Siseministeeriumi, Häirekeskuse, teenusepakkujate ja omavalitsuste kui sotsiaalvaldkonna teenuste korraldajate vahel. [24:  https://www.riigiteataja.ee/akt/105092025006.]  [25:  https://www.riigiteataja.ee/akt/131122024029.] 

Eesmärk on kujundada teenusmudel, kus tehnoloogia toetab kodus iseseisvat toimetulekut, kuid sellega kaasneb selge vastutusahel: kes reageerib sotsiaalsele murele ja millal sekkub riiklik hädaabisüsteem.
Nimetatud koostöömudeli praktiline rakendamine tugineb reguleeritud andmevahetusele, kusjuures asutuste ja isikute juurdepääs andmetele on sätestatud siseministri 21. detsembri 2016. aasta määruse nr 36 „Hädaabiteadete ning abi- ja infoteadete andmekogu põhimäärus“ § 9 lõigetes 7 ja 8. Nimetatud regulatsiooni kohaselt on andmekogust õigustatud andmeid saama muu hulgas KOV-i üksus sotsiaalteenuste osutamiseks. KOV-il on seejuures õigus volitada halduslepinguga oma partnereid (sh häirenuputeenuse pakkujaid) täitma avalikke ülesandeid, tagades seeläbi vajaliku info liikumise Häirekeskusest otse reageerivale osapoolele.
Kuna teenusepakkujate suhtes puudub vahetu seadusandlik kohustus, tuleb teenuse kvaliteedi tõstmiseks ja Häirekeskuse koormuse vähendamiseks rakendada riigi suuniseid ning teavitada ennetavalt.
[bookmark: _Toc229062320] Soovituslike teenusetingimuste koostamine, avaldamine ja ennetav teavitus
Häirekeskusel koostöös Sotsiaalministeeriumi ja Siseministeeriumiga tuleb välja töötada ja avaldada soovituslikud teenusetingimused häirenuputeenuse kaudu hädaabiteadete saatmiseks. Samad teenusetingimused tuleb teada anda omavalitsustele, kes on häirenuputeenuste tellijad ja (osalised) rahastajad abivajajatele oma piirkonnas.
Ennetav kontakt. Häirekeskus/Siseministeerium võtab ennetavalt ühendust teadaolevate teenusepakkujatega, et teavitada neid riigipoolsetest eeldustest, soovitustest ja tingimustest automaatteadete edastamisel.
Eelteavitus. Luua hea tava, kus teenusepakkuja teavitab Häirekeskust eelnevalt, kui seadme kasutajatele pakutakse võimalust luua otseühendus 112-ga.
Juriidiline vorm. Kuna puuduvad kohustavad reguleerivad erinõuded, vormistatakse need suunised kui riigipoolsed soovitused ühtse praktika kujundamiseks konkreetse teenuse osutamise piires.
Sihtotstarbeline kasutus. Teenusepakkuja peab arvestama, et hädaabinumber 112 on mõeldud ainult teadeteks, mis vajavad reageerimist juhtudel, kui tegu on kõrgendatud ohuga isiku elule, tervisele, varale või keskkonnale (siseministri 13. juuni 2017. aasta määruse nr 26 „Hädaabiteadete menetlemise kord ja hädaabiteadete menetlemise toimimisele esitatavad nõuded“ § 5).
Teate klassifitseerimine. Tuleb rõhutada, et iga seadme saadetud signaal ei ole hädaabiteade. Vastavalt eespool nimetatud määruse § 5 lõikele 4 on hädaabiteade selline teade, mille korral tuleb ohu hindamise tulemusel abi kohe välja saata.
Info piisavus. Teenuse disainimisel peab pakkuja tagama, et Häirekeskus on võimeline teatega edastatud info alusel ohtu ja abi väljasaatmise vajadust operatiivselt hindama.
Soovituste eesmärk. Tagada, et automaatse hädaabiteate teenus täidaks oma eesmärki – päästa elusid –, ilma et see koormaks süsteemi tehniliste või sotsiaalsete teadetega, mis ei nõua operatiivset sekkumist. See toetab eespool nimetatud määruse nr 26 „Hädaabiteadete menetlemise kord ja hädaabiteadete menetlemise toimimisele esitatavad nõuded“ §-s 5 sätestatud eesmärkide täitmist, tagades, et reageerivate üksuste ressursse kasutatakse vaid tegelikes hädaolukordades.
[bookmark: _Toc229062321]Tehnilised ja õiguslikud soovitused häirenuputeenuse pakkujatele
Juhul kui teenusepakkuja soovib suunata automaatsed teated riiklikule hädaabinumbrile 112, peavad Häirekeskuse tööprotsessi häirimise vältimiseks ja abi kiiruse tagamiseks teenusepakkujad tagama järgmiste tehniliste tingimuste täitmise.
· Teadete filtreerimine. Otseühendus Häirekeskusega on lubatud vaid seadmetele ja teenustele, mis suudavad eristada abivajadust tehnilistest teadetest. Seadme tehnilised veateated (tühi aku, seadme eemaldamine jms) või rutiinsed tervisenäitajate raportid ei tohi jõuda numbrile 112.
· Asukohamäärang ja kontekstiteave. Automaatselt edastatav hädaabiteade (eriti SMS-põhine) peab sisaldama kriitilist infot (vt näide lisas 3).
· Tagasiside võimekus. Seade peab tehniliselt võimaldama Häirekeskusel algatada tagasihelistamine või saata vastus-SMS samal meetodil, kuidas teade saadi (vastavalt sotsiaalkaitseministri määrusele nr 45).
Järgmistes punktides on tingimused täpsemalt lahti kirjutatud. Teenusepakkujatele suunatud soovitused on esitatud lisas 4.
[bookmark: _Toc229062322] Teadete filtreerimine ja sihtotstarve
Teenusepakkuja vastutab seadme töökindluse ja teenuse sisu eest.
Hädaabiteate kriteerium. Lähtuda tuleb eeldusest, et Häirekeskusele edastatakse üksnes teated, mis eeldavad ohuolukorras kohe abi väljasaatmist.
Tehniliste teadete välistamine. Kontaktipõhiselt peavad olema välistatud 112-le suunduvad SMS-id või kõned, mis ei sisalda elupäästva abi vajadust. See hõlmab seadme tehnilisi veateateid (nt aku tühjenemine) ja rutiinseid tervisenäitajaid (nt pulsiandmed), mis on mõeldud kaugjälgimiseks, mitte erakorraliseks sekkumiseks.
[bookmark: _Toc229062323] Andmevahetus ja kontekstiteave
Hädaabiteenistuste kiireks reageerimiseks edastatakse Häirekeskusele järgmised andmed (nt seadme algatatud SMS-i sisus):
· täpne asukoht (GPS-koordinaadid) – vastavalt ESS-i § 88 lõikele 3 peab sideettevõtja tegema kättesaadavaks seadme asukoha, telefoninumbri ja IMEI (international mobile equipment identity) koodi;
· sündmuse kirjeldus – kasutada tuleb kokkulepitud sisuga sõnumeid, mis annaksid võimalikult hästi edasi hädaabiteate algatanud olukorra kirjelduse (nt „kukkumine“). Olukorra lühiinfo on vajalik selleks, et Häirekeskusel oleks võimalik anda ohuhinnang;
· isikuandmed – nimi ja isikukood või andmemahu piirangu korral isikukood;
· kontekstiteave – kasutaja nõusoleku korral võib häirenuputeenuse pakkujal olla registreerimiskeskkonnas ka kasutaja telefoni numbriga eraldi registreeritud kontekstiteave. Kontekstiteabe edastamist on käsitletud tegevuse „Kontekstiteabe edastamine“ aruandes. Kui number on selles keskkonnas registreeritud, siis on 112-ga ühenduse võtmisel Häirekeskusel olemas ka kasutaja poolt vabatahtlikult lisatud kontekstiteave (nt kasutaja täpne aadress või erivajadused seoses suhtlemisega);
· informatsioon, et tegu on automaatteateid edastava seadmega.
[bookmark: _Toc229062324] Kahepoolne side ja ligipääsetavus
Vastavalt elektroonilise side seaduse (ESS) § 2 punktidele 83 ja 91 loetakse hädaabiühendust isikutevahelise side teenuseks, mis peab võimaldama vastastikust suhtlust.
Tagasiühenduse kohustus. Häirekeskusel peab olema tehniline võimekus luua seadmega ühendus (kõne või SMS), et koguda täpsustavaid andmeid sündmuse ja abivajajate kohta. Järgida tuleb ka standardit ETSI TS 103 919 V1.1.1 (2024-08), milles on sätestatud, et „kõik hädaabiteenuse tagasikõned peab töötlema kasutajaseade ja need tuleb kasutajale edastada“.
Erand. Kui seade vastastikust suhtlust ei võimalda, tuleb teatega koos edastada info vastamisvõimaluse puudumise kohta. 
Vormingu ühtsus. Tuginedes sotsiaalkaitseministri määruse nr 45 § 16 lõikele 2, tuleb hädaabiteatele vastata samas vormingus, milles teade saadi (SMS-ile vastatakse SMS-iga, kõnele kõnega).
Kahepoolse side tagamiseks on oluline läbi mõelda ka järgmised tehnilised nüansid, mis on hädaabiteenuse õnnestumiseks kohustuslikud (piloteerimise kirjeldust vt lisas 3).
· Sissetulevate kõnede piirangud. Kui seadmel on funktsioon piirata sissetulevaid kõnesid (lubatud vaid kindlad numbrid), peab teenusepakkuja tagama, et hädaabinumber 112 on eelseadistatud usaldusväärsete numbrite nimekirja. 
· Numbriprefiksid. Sõltuvalt teenusepakkuja tehnilisest lahendusest on vajalik numbri seadistamine koos riigikoodiga (+372 112), et tagada kõneühenduse õnnestumine ja stabiilne tagasihelistamise funktsioon.
· Eelnev testimine. Tehniliste tõrgete ennetamiseks peab iga uus turule tulev teenusmudel või seade, mis on suunatud otseühenduseks Häirekeskusega, läbima kohustusliku kontrolli ja testimise koostöös Häirekeskusega.

[bookmark: _Toc229062325] Teavituskohustus ja suhtlus klientidega
Teenusepakkuja peab 112-ga otseühenduse võimaldamisel juhendama kasutajat viisil, mis ennetab segadust, hirmu ning põhjendamatuid probleeme. Analüüsi käigus ilmnes, et kasutajad ei ole alati piisavalt teadlikud seadme toimimisest ega võimalikust reageerimisahelast, mistõttu võivad nad kogeda ebaproportsionaalselt tugevat reaktsiooni (nt kiirabi või pääste väljakutse olukorras, mis seda ei eelda). Selline kogemus võib tekitada ebakindlust ning viia teenusest loobumiseni.
Hea tavana peavad teavitusnõuded ning selgitus, et seade ei asenda elupäästva abi kutsumise üldpõhimõtteid, olema kirjas kliendiga sõlmitud teenuse lepingus või teenuse tellimiseks koostatud hanketingimustes. See aitab ennetada olukordi, kus kasutaja või tema lähedased ei mõista, millisel eesmärgil seade on paigaldatud ja kuidas see toetab abi saamist.
Kasutajale hädaabiteate saatmise protsessi selgitamine. Teenusepakkuja peab teavitama klienti ja tema lähedasi hädaabiteate menetlemise protsessist. Analüüs näitab, et ebapiisav või keerulises keeles esitatud info seadme toimimise kohta (nt mida andur teeb, millal ja kellele teade edastatakse) on üks peamisi põhjuseid, miks kasutajad ei mõista teenuse väärtust ega kasutusloogikat. See omakorda suurendab valehäirete riski ning vähendab usaldust teenuse vastu.
Kasutaja peab teadma, mis juhtub nupuvajutuse järel ning kuidas käituda valehäire korral. Selge ja lihtsustatud juhendamine on eeldus ekslike väljakutsete vähendamiseks ning kasutajakindluse suurendamiseks.
Selgus reageerimisahelas. Teenuse tingimustes peab olema üheselt arusaadav, millal reageerib Häirekeskus (politsei, kiirabi, pääste) ning millal sotsiaalteenuse pakkuja või lähedased.
[bookmark: _Toc229062326] Kvaliteedijuhtimine, seire ja andmekaitse
Teenuse jätkusuutlikkuse ja kvaliteedi tagamiseks peab teenusepakkuja lisaks tehnilisele valmidusele panustama regulaarsesse analüüsi ja järgima andmetöötluse põhimõtteid.
· Juhtumianalüüs ja seire. Teenusepakkujal on soovitatav sisse seada süsteemne juhtumianalüüs ja regulaarne seire nende hädaolukordade puhul, mis on nõudnud 112 teavitust ja operatiivset reageerimist. See võimaldab hinnata teenuse tõhusust ning tuvastada võimalikke kitsaskohti häireteadete ahelas.
· Isikuandmete kaitse. Kasutusjuhtude statistika kogumisel, analüüsimisel ja asutustevahelisel edastamisel tuleb rangelt täita isikuandmete töötlemise nõudeid (vt isikuandmete kaitse üldmäärus, GDPR), tagades abivajaja privaatsuse ja andmete turvalisuse.
· Sotsiaalse abivajaduse suunamine. Teenusepakkuja peab arvestama Häirekeskuse õigusega suunata juhtumid, mis ohuhinnangu kohaselt ei vaja kiiret elupäästvat abi, edasi kohaliku omavalitsuse sotsiaaltöötajale või asjakohasele hoolekandeteenuse osutajale. See eeldab valmidust teabevahetuseks ka sotsiaalsektori osapooltega.
[bookmark: _Toc229062327]Tehnilised suunised Häirekeskusele
Käesolev peatükk koondab praktilised soovitused ja järeldused, mis on vajalikud häirenuputeenuse integreerimiseks Häirekeskuse (HÄK) igapäevatöösse, tuginedes nii testimisele kui ka vajadusele süsteemse andmehalduse järele.
[bookmark: _Toc229062328] Andmekogumise metoodika täiendamine
Peale tehnilise valmiduse on teenuse tõhusaks haldamiseks vaja täiendada Häirekeskuse süsteemset andmete kogumise metoodikat. Täiendatud, järjepidev ja automatiseeritud andmekorje võimaldab:
· eristada automaatteadete mahtu ja sündmuste kategooriaid;
· tuvastada teadete allikaid (nt eristada globaalsete nutikellade teateid kohalike teenusepakkujate teadetest);
· hinnata ressursikoormust seoses juhtumitega, mis ei vaja elupäästvat abi.
Regulaarne analüüs aitab prognoosida teenuste levikut ning annab ülevaate reageerivate üksuste kaasamise vajadusest eri regioonides, olles ühtlasi alus täpsemale ressursiplaneerimisele ja sihipärase koolitusvajaduse väljaselgitamisele.
[bookmark: _Toc229062329]Menetluskorra muudatused ja edasised sammud
Analüüsi tulemusel hinnati häirenuputeenuse mõju Häirekeskuse tööprotsessile ning määratleti vajalikud kohandused menetluskorras.
[bookmark: _Toc229062330] Praegune Häirekeskuse menetluskord ja automaatteated
Häirekeskuse teadete menetlemise korras on automaatne teade määratletud kui tehniliselt edastatud teade, mille puhul võib puududa võimalus teatajaga täiendava kontakti loomiseks ja abivajaduse täpsustamiseks (v.a e-Call-kõned).
· Hetkeolukord. Kehtiv kord hõlmab peamiselt olukordi, kus teatajaga ei saada kontakti (tagasihelistamisele ei vastata), kuid edastatud info (nt SMS-i sisu) viitab vahetule ohule.
· Tehniline erisus. Kuna praegu ei laeku Häirekeskusesse teateid, kus oleks süsteemselt märgitud kahepoolse side võimekuse puudumine, ei ole seda eriolukorda menetluskorras eraldi kirjeldatud.
[bookmark: _Toc229062331] Ettepanekud Häirekeskuse menetluskorra täiendamiseks
Analüüsi tehes ei kerkinud esile kiireid ja konkreetseid ettepanekuid Häirekeskuse teadete menetlemise korra muutmiseks, kuna rõhk oli suunatud ennetavale teenusedisainile.
Seos teenuseplaani ja kasutajateekonnaga. Lõplik vajadus muudatuste järele sõltub otseselt sellest, mil määral arvestatakse analüüsis esitatud soovitustega teenusmudeli kujundamisel.
Dünaamiline käsitlus. Kui teenusepakkujad hakkavad järgima soovituslike tingimusi (filtreerimine, kontekstiteave, kahepoolne side), püsib täiendav koormus teadete menetlemise protsessile minimaalsena. Juhul kui turule tulevad lahendused, mis vastastikust suhtlust ei võimalda, tuleb menetluskorda täiendada vastavalt reaalsetele andmetele ja kogemusele.

Projekti tellija on Riigikantselei ja seda rahastab Riigikantselei avaliku sektori innovatsioonifond Euroopa Liidu ühtekuuluvuspoliitika 2021–2027 perioodi meetme „Avaliku sektori innovatsioonivõimekuse tõstmine“ vahenditest.

[bookmark: _Toc229062332]LISAD
[bookmark: _Toc229062333]LISA 1. Teenusplaani skeem
Lisatud eraldi dokument teenusplaan.pdf. 





[bookmark: _Toc229062334]LISA 2. Tervise Abi OÜ teenuse analüüs ja kogemused
Lisatud eraldi dokument Tervise_Abi_OÜ_teenuse_analüüs.docx


[bookmark: _Toc229062335]LISA 3. Piloteerimise tehniline kokkuvõte
Projekti raames tehti häirenuputeenuse piloteerimine koostöös Meditech Estonia OÜ-ga. Partner valiti seadme funktsionaalsuse põhjal, mis võimaldas mitmekülgsete stsenaariumite ja SMS-sõnumite sisu seadistamist. Piloteerimise eesmärk oli tehniliselt valideerida Häirekeskusesse (112) helistamise võimekus, Häirekeskuse-poolne tagasihelistamine ning andmete edastamine SMS-i teel.
Piloteerimise korraldus 
Piloteerimise aeg: 19.01.2026.
Piloteerimise tehnilise lahenduse ja teststsenaariumid töötas välja CGI Eesti OÜ koostöös Häirekeskusega. Meditech Estonia OÜ seadistas seadmed vastavalt Häirekeskuse ootustele, muu hulgas määrati saadetavate SMS-sõnumite sisu (kontekstiteave) ja testnumbrid.
Näide seadistatud sõnumi kohta:
[image: Pildil on näidis piloteerimise tarbeksl seadistatud sõnumist:
2025/12/03 15:08:35 Lon:24.677042 Lat:59.415573 Testseade 2 SMSile ei saa vastata. SUUR OHUOLUKORD, isik vajab kohest Politsei abi. Vallo Aston Ik 37200000000]
Piloteerimises osalejad: Häirekeskuse esindajad, Meditech Estonia OÜ esindajad, CGI Eesti esindajad
Teststsenaariumid
1. Häälkõne algatamine: testseadmelt häälkõne tegemine Häirekeskuse testnumbrile.
2. Vägivallaolukorra teavitus SMS-iga: kasutaja nupuvajutusega algatatud vaikne teavitus SMS-i teel, millele järgneb Häirekeskuse operatiivne sekkumine.
3. Automaatne teavitus kukkumisel (SMS): automaatne SMS-teate saatmine seadmelt, kui kukkumisandur tuvastab kukkumise ja kasutaja ei ole suuteline nuppu vajutama.
Piloteerimise tulemused, sh kasutajakogemus
Piloteerimise tulemusena analüüsiti, mis töötas, kas saadetud teadete põhjal on võimalik Häirekeskuses teadet efektiivselt menetleda ja milliseid järeldusi on tulemuste põhjal võimalik teha.
Tagasihelistamise funktsionaalsus: SIM-kaardiga seadmetel, mis võimaldavad sissetulevate kõnede piiramist, toimib Häirekeskuse tagasihelistamine juhul, kui number 112 on seadmes lubatud numbrite nimekirjas. Sõltuvalt teenusepakkuja tehnilisest lahendusest võib kõne õnnestumiseks olla vajalik riigikoodi (+372) ette lisamine.
Asukohaandmete edastamine: GPS-andmete lisamine SMS-i on vältimatu vajadus. Testid näitasid, et telefonioperaatorite võrgupõhine positsioneerimine ei anna sotsiaalvalve kontekstis piisavalt täpset asukohta.
Seadmete filtreerimissuutlikkus: piloteerimise käigus ilmnes, et kukkumisolukorra testimine ebaõnnestus teenusepakkujapoolsel tehnilisel põhjusel (SMS ei väljunud seadmest). See kinnitab, et kui teenusepakkuja soovib pakkuda otseühendust Häirekeskusega, on eelnev tehniline testimine koostöös Häirekeskusega kohustuslik, et tuvastada sarnased tõrked enne teenuse jõudmist lõppkasutajani.

[bookmark: _Toc229062336]LISA 4. Soovitused teenusepakkujatele
Lisatud eraldi dokument soovitused_teenusepakkujatele.docx.

